喺2021年3月，多個時裝品牌因為新疆強迫勞動嘅問題，宣布停用新疆棉，引起咗國際社會嘅風波。而包括香港同心會在內嘅一啲激進親中派人士，就發起咗一啲抗議呢啲品牌嘅行動。其中香港同心會就喺3月28號去咗位於尖沙嘴廣東道嘅h&m分店，高叫「新疆棉花頂呱呱」，又話h&m試圖打壓新疆棉花產業，話新疆存在強迫勞動等指控係子虛烏有。